google/wiki40b huggingface dataset:
Λάδι σιλικόνης

Ένα λάδι σιλικόνης είναι οποιοδήποτε υγρό πολυμερισμένο σιλοξάνιο με οργανικές πλευρικές αλυσίδες. Σχηματίζονται με ένα σκελετό εναλλασσόμενων ατόμων πυριτίου-οξυγόνου (...Si-O-Si-O-Si...) – δηλαδή σιλοξάνιο – αντί για άτομα άνθρακα (...C-C-C-C...). Άλλα είδη προσαρτώνται στα τετρασθενή άτομα σιλικόνης, όχι στα δισθενή άτομα οξυγόνου που υποβάλλονται πλήρως στο σχηματισμό αλυσίδας σιλοξανίου. Ένα τυπικό παράδειγμα είναι το εξαμεθυλοδισιλοξάνιο, όπου τρεις ομάδες μεθυλίου προσαρτώνται σε κάθε άτομο πυριτίου για να σχηματίσουν Si(CH₃)₃OSi(CH₃)₃. Το ανάλογο του άνθρακα θα ήταν ένα αλκυλοαλκάνιο, δηλαδή 2,2,4,4-τετραμεθυλοπεντάνιο C(CH₃)₃CH₂C(CH₃)₃.
Δείτε επίσης πολυδιμεθυλοσιλοξάνιο.

Εφαρμογές

Τα λάδια σιλικόνης χρησιμοποιούνται κυρίως ως λιπαντικά ή υδραυλικά υγρά. Είναι εξαίρετοι ηλεκτρικοί μονωτές και αντίθετα με τα ανάλογα τους με άνθρακα, δεν είναι εύφλεκτα. Η θερμοκρασιακή σταθερότητά τους και τα καλά χαρακτηριστικά μεταφοράς θερμότητας τα κάνουν ευρέως χρησιμοποιούμενα στα εργαστήρια ως ("λουτρά λαδιού") που τοποθετούνται πάνω από θερμαινόμενους αναδευτήρες, καθώς και σε ξηραντήρες με κατάψυξη ως ψυκτικά. Τα λάδια σιλικόνης χρησιμοποιούνται επίσης συχνά ως υγρό λειτουργίας αποσβεστήρων, ξηρών τύπων μετασχηματιστών, αντλιών διάχυσης και θερμαντήρων λαδιού.
Μερικά λάδια σιλικόνης, όπως σιμεθικόνη, είναι αποτελεσματικοί αντιαφριστικοί παράγοντες λόγω της χαμηλής τους επιφανειακής τάσης. Χρησιμοποιούνται σε βιομηχανικές εφαρμογές όπως απόσταξη ή ζύμωση όπου υπερβολικά ποσά αφρού μπορεί να είναι προβληματικά. Κάποιες φορές προστίθενται στα μαγειρικά λάδια για να αποτρέψουν υπερβολικό αφρισμό κατά τη διάρκεια έντονου τηγανίσματος. Τα λάδια σιλικόνης που χρησιμοποιούνται ως λιπαντικά μπορεί να είναι ακούσια αποαφριστικά (επιμολυντές) σε διεργασίες όπου ο αφρός είναι επιθυμητός, όπως στην κατασκευή αφρού πολυουρεθάνης.
Τα λάδια σιλικόνης είναι επίσης από τα κύρια συστατικά σε είδη στόκων, μαζί με το βορικό οξύ.

Ιατρικές χρήσεις

Καταναλωτικά προϊόντα που ελέγχουν αέρια εντέρου (αντιαεριώδη) συχνά περιέχουν λάδι σιλικόνης. Τα λάδια σιλικόνης έχουν χρησιμοποιηθεί ως υποκατάστατα του υαλώδους υγρού για να αντιμετωπίσουν δύσκολες περιπτώσεις αποκόλλησης αμφιβληστροειδούς, όπως περίπλοκες περιπτώσεις με πολλαπλασιαστική υαλοαμφιβληστροειδοπάθεια, μεγάλες ρωγμές αμφιβληστροειδούς και διαμπερή οφθαλμικά τραύματα.

Χρήσεις σε οχήματα

Τα λάδια σιλικόνης χρησιμοποιούνταν ως το υγρό στα συστήματα ψύξης οχημάτων στον ανεμιστήρα, πριν τη μετάβαση της βιομηχανίας σε ηλεκτρικούς ψυκτικούς ανεμιστήρες.
Γκιόργκι Λόρια

Καριέρα

Ο Γκιόργκι Λόρια έκανε τα πρώτα του ποδοσφαιρικά βήματα στις ακαδημίες της Αβάζα Τιφλίδας, ομάδα της γενέτειράς του, στις οποίες παρέμεινε μέχρι το 2002. Ήταν τότε που μεταπήδησε στην έταιρη ομάδα της Τιφλίδας, την Ντιναμό, στην οποία έμελλε να αγωνιστεί για περισσότερο από δέκα χρόνια και να κάνει μεγάλη καριέρα.
Ο Λόρια πραγματοποίησε με την Ντιναμό Τιφλίδας σε όλες τις διοργανώσεις που συμμετείχε περισσότερες από 200 συμμετοχές, πραγματοποιώντας κατά διαστήματα εξαιρετικές εμφανίσεις οι οποίες τον οδήγησαν μέχρι και την εθνική ομάδα ποδοσφαίρου της Γεωργίας.
Στη Ντιναμό Τιφλίδας παρέμεινε μέχρι το 2014 έχοντας προηγουμένως καταφέρει να κατακτήσει τέσσερα πρωταθλήματα Γεωργίας τα έτη 2005, 2008, 2013 και 2014, τρία Κύπελλα Γεωργίας τα έτη 2009, 2013 και 2014 και τρία Σούπερ Καπ τα έτη 2005, 2006 και 2008.
Κατά τη μεταγραφική περίοδο του καλοκαιριού του 2014, ο Λόρια αποκτήθηκε ως ελεύθερος από τον ΟΦΗ, ομάδα της Κρήτης, με τον οποίο υπέγραψε συμβόλαιο διαρκείας ενός έτους με την προοπτική ανανέωσης για έναν ακόμη χρόνο. Το τέλος της σεζόν 2014-15 βρήκε τον ΟΦΗ να υποβιβάζεται με αποτέλεσμα ο Λόρια να μένει ελεύθερος. Ωστόσο, κατάφερε να βρει ομάδα πολύ σύντομα καθώς ενδιαφέρθηκε για την απόκτησή του ο Ολυμπιακός ο οποίος και τον έκανε δικό του.
Ο Λόρια παραμένει στην ομάδα του Πειραιά μέχρι και σήμερα.

Διεθνείς συμμετοχές

Ο Λόρια πραγματοποίησε το ντεμπούτο του με την εθνική ομάδα της χώρας του το 2007, όταν και κλήθηκε από τον ομοσπονδιακό προπονητή της Γεωργίας Κ21 Πέταρ Σεγκρτ.
Μέχρι σήμερα, ο Λόρια παραμένει ο βασικός τερματοφύλακας της Εθνικής ομάδας ποδοσφαίρου της Γεωργίας, έχοντας πραγματοποιήσει μέχρι στιγμής περισσότερες από 30 συμμετοχές.
Ουλτιματισμός

Ο ουλτιματισμός είναι μια τάση που εμφανίστηκε το 1909 στη Ρωσία, στην μπολσεβίκικη πτέρυγα του Ρωσικού Σοσιαλδημοκρατικού Κόμματος. Εκπρόσωποι της τάσης αυτής ήταν ο Αντρέι Μπογκντάνοφ, ο Ανατόλι Λουνατσάρσκι, ο Μιχαήλ Ποκρόβσκι και άλλοι. Ήταν τάση συγγενής με τον οτζοβισμό. Αλλά οι οτζοβιστές ήθελαν να ανακληθούν αμέσως και άνευ όρων οι σοσιαλδημοκράτες βουλευτές από την Τρίτη Δούμα, ενώ οι ουλτιματιστές πρότειναν να ζητηθεί από τους βουλευτές αυτούς να αλλάξουν ριζικά την τακτική τους (τελεσιγραφικά, γι’ αυτό και η ονομασία από το ultimatum, που σημαίνει ανάληψη άμεσης ενέργειας). Όσοι δεν θα συμμορφώνονταν, θα διαγράφονταν από το κόμμα. Οι ουλτιματιστές είχαν μεγάλη επιρροή στην μπολσεβίκικη πτέρυγα και στην Κεντρική της Επιτροπή. Συνεργάζονταν με τους οτζοβιστές. Όπως και ο οτζοβισμός, έτσι και ο ουλτιματισμός καταπολεμήθηκε από τον Λένιν.
Κώστας Λάμπρου

Καριέρα

Ο Λάμπρου πραγματοποίησε το επαγγελματικό του ντεμπούτο με την Φέγενορντ στις 20 Σεπτεμβρίου 2011 σε αγώνα του κυπέλλου Ολλανδίας με αντίπαλο την Άπελντορν (4-0 υπέρ της Φέγενορντ ). Την σεζόν 2010-11 ήταν δανεικός στην Εξέλσιορ, χωρίς ωστόσο χρόνο συμμετοχής.
Μεγάλη Φωτιά του Βουκουρεστίου

Το Μάρτιο του 1847, ξέσπασε στο Βουκουρέστι μεγάλη πυρκαγιά, που προκάλεσε το θάνατο 15 ανθρώπων και τη καταστροφή του ενός τρίτου της πόλης. Η πυρκαγιά αυτή είναι η μεγαλύτερη στην ιστορία του Βουκουρεστίου και είναι γνωστή ως Μεγάλη Φωτιά του Βουκουρεστίου (στα ρουμάνικα: Focul cel mare).
Μετά την πυρκαγιά τα μικρά ξύλινα σπίτια των περιοχών που κάηκαν αντικαταστάθηκαν με διώροφα πέτρινα σπίτια, στο πρώτο όροφο των οποίων υπήρχαν μαγαζιά και αποθήκες εμπόρων και τεχνιτών ενώ στο δεύτερο οι κατοικίες τους, κατά το πρότυπο της Αυστρίας.
Τίμης Ευθυμίου

Βιογραφικά στοιχεία

Ο Τίμης Ευθυμίου γεννήθηκε στην Λεμεσό το 1955. Ομιλεί, πέρα από την ελληνική, την αγγλική γλώσσα. Σπούδασε οδοντιατρική στο Εθνικό και Καποδιστριακό Πανεπιστήμιο Αθηνών και εργαζόταν ως χειρούργος οδοντίατρος.

Πολιτική διαδρομή

Στις Δημοτικές εκλογές του 1986 εκλέχθηκε δημοτικός σύμβουλος στον Δήμο Λεμεσού με τον ΔΗΣΥ.
Εξελέγη βουλευτής στις Βουλευτικές εκλογές 1991 στην Εκλογική Περιφέρεια Λεμεσού με τον συνασπισμό Δημοκρατικός Συναγερμός-Κόμμα Φιλελευθέρων. Ως βουλευτής διετέλεσε αντιπρόεδρος της Κοινοβουλευτικής Επιτροπής Περιβάλλοντος, μέλος της Επιτροπής Συγκοινωνιών και Έργων, μέλος της Επιτροπής Υγείας και μέλος της Μικτής Κοινοβουλευτικής Επιτροπής Κύπρου - Ευρωπαϊκής Ένωσης.
Στις προεδρικές εκλογές του 2003 υποστήριξε τον Τάσσο Παπαδόπουλο, ο οποίος και εξελέγη. Στις 3 Μαρτίου 2003 διορίστηκε Υπουργός Γεωργίας, Φυσικών Πόρων και Περιβάλλοντος στην κυβέρνηση Τάσσου Παπαδόπουλου, θέση στην οποία παρέμεινε μέχρι τις 13 Ιουνίου 2006.
Το 2004 ίδρυσε το κίνημα Ελεύθεροι Πολίτες, το οποίο το 2008 εντάχθηκε στον ΔΗΣΥ. Ο Τίμης Ευθυμίου διετέλεσε πρόεδρος του κόμματος καθ΄ όλη τη διάρκεια ύπαρξης του.
Το 2015 διορίστηκε Επίτροπος του Οργανισμού Αγροτικών Πληρωμών από τον πρόεδρο Νίκο Αναστασιάδη.
Γρατιανός ο Πρεσβύτερος

Βιογραφία

Καταγόταν από την πόλη Κιβάλαι (νυν Βινκόβτσι) στη νότια Παννονία Σακούνδα (νυν Κροατία), μάλλον στη δεκαετία του 280. Κατά τη νεότητά του απέκτησε το προσωνύμιο funarius (σχοινέμπορος), καθώς αυτό ήταν το επάγγελμά του. Ο Γρατιανός εισήλθε στον στρατό και ανήλθε τους βαθμούς, ώσπου έγινε protector domesticus κατά τη βασιλεία τού Κωνσταντίνου Α΄. 
Ένας protector domesticus με το όνομα "...atianus" πιστοποιείται στα Σάλωνα (δίπλα στο Σπαλάτον, Σπλιτ). Αν είναι αυτός, τότε στάθμευε εκεί. Το πρώτο αξίωμα που του ανατέθηκε ήταν τού τριβούνου, μάλλον του κινητού στρατού του Κωνσταντίνου Α΄. Κατά τα τέλη της δεκαετίας του 320 ή τις αρχές τής επόμενης, έγινε κόμης της Αφρικής, ίσως για να επιβλέπει το σύνορο εκεί. Πάντως ο Γρατιανός ανακλήθηκε στις αρχές της δεκαετίας του 340 και έγινε κόμης της Βρετανίας. Θα πρέπει να ανακλήθηκε για να διοικήσει μία μονάδα υπό τον Κώνσταντα κατά την εκστρατεία του στη νήσο τον χειμώνα τού 342/3. Όταν τελείωσε η στρατιωτική σταδιοδρομία του, ο Γρατιανός επέστρεψε στην πατρίδα του και έζησε ως ιδιώτης πολίτης με καλή φήμη.
Όμως ο Κωνστάντιος Β΄ (βασ. 337-360), που τον υποπτευόταν για συνεργασία με τον σφετεριστή Μαγνέντιο, κατέσχεσε όλες τις ιδιοκτησίες εκείνου. Παρ' όλα αυτά ήταν ακόμη δημοφιλής στο στράτευμα και πρέπει αυτό να συνέβαλε στην επιτυχημένη σταδιοδρομία των γιων του. Όταν ο γιος του Ουάλης έγινε αυτοκράτορας το 364, η Σύγκλητος στην Κωνσταντινούπολη αποφάσισε την ανέγερση ενός ορειχάλκινου ανδριάντα του.
Βασίλειος Αργυρόπουλος

Βιογραφία

Ήταν γιος του Σπυρίδωνα Αργυρόπουλου. Μετά τις γυμνασιακές σπουδές στη Βαρβάκειο Σχολή Αθηνών ακολούθησε θεατρική καριέρα με πρώτη εμφάνιση το 1910 στο θέατρο Νέα Σκηνή με τον θίασο της Μαρίκας Κοτοπούλη, ενώ το 1912 συνέπραξε με τον θίασο της Κυβέλης. Το 1914 στρατεύτηκε, ενώ την ίδια εποχή ξεσπούσε ο Α΄ Παγκόσμιος Πόλεμος, που τον οδήγησε ως μέλος του Δ' Σώματος Στρατού το 1916 ως αιχμάλωτο πολέμου στο Γκέρλιτς της Γερμανίας, όπου και παρέμεινε μέχρι το 1919. Επανελθών προσελήφθη από τον θίασο της Κοτοπούλη όπου και ανέλαβε κύριους κωμικούς αλλά και δραματικούς ρόλους μέχρι το 1924. Την ίδια περίοδο ασχολήθηκε επιπλέον με τη μετάφραση ξένων θεατρικών έργων.
Το 1924 μαζί με την ηθοποιό Γιώτα Λάσκαρη, την οποία είχε νυμφευτεί από το 1921, δημιούργησε τον θίασο με την επωνυμία Ελληνική Κωμωδία Β. Αργυρόπουλου, ανεβάζοντας παραστάσεις στα θέατρα  Κεντρικόν και Αλάμπρα στην Αθήνα και στο Δημοτικό Θέατρο Πειραιώς, αλλά και στα θέατρα των μεγαλύτερων πόλεων της Ελλάδας, συνεχίζοντας μετέπειτα στο εξωτερικό. Το 1935 δημιούργησε το δικό του θέατρο στην οδό Ιπποκράτους στην Αθήνα, με το όνομα Θέατρο Β. Αργυρόπουλου.
Διακρίθηκε κυρίως στους πρωταγωνιστικούς στα έργα Φάουστ, Ταρτούφος και Ο Μισάνθρωπος του Μολιέρου καθώς και σε πολλούς άλλους κωμικούς και τραγικούς ρόλους ως πρωταγωνιστής και με μεγάλη επιτυχία σε έργα του Βέντεκιντ, του Σαίνχερ, Γκαίιτς, Σνίτσλερ, Μόλναρ, Λόταρ, Άρνολντ και Μπαχ, Ραϊμάν και άλλων.
Οι μεγαλύτερες επιτυχίες του με μεγάλη σειρά παραστάσεων, ήταν Ο Άρχοντας του κόσμου, Νέα ζωή, Το πνεύμα του αιώνα του Τίμου Μωραϊτίνη, Το στραβόξυλο, Ευθεία και τεθλασμένη του Δημήτρη Ψαθά, Έρως εις το τετράγωνον, Η πόρτα και το παράθυρο του Ιωαννόπουλου, Ο έρως θέλει ξύλο, Το ακίνητο που κουνήθηκε και Παράνομος κυκλοφορία του Αλέκου Σακελλάριου και του Χρήστου Γιαννακόπουλου.
Ο Βασίλειος Αργυρόπουλος το 1945 εξέδωσε και μια ενδιαφέρουσα μελέτη της θεατρικής τεχνικής, με τον τίτλο "Η τέχνη του ηθοποιού". Είχε τιμηθεί από τον Βασιλιά Παύλο, καθώς και από το Ελληνορθόδοξο Πατριαρχείο Αλεξάνδρειας.
Στην εκατονταετηρίδα από την γέννηση του, τα Ελληνικά Ταχυδρομεία τον τίμησαν με έκδοση σχετικού αναμνηστικού γραμματοσήμου.
Σημαία της Αιθιοπίας

Η σημαία της Αιθιοπίας είναι μια από τις αρχαιότερες αφρικανικές σημαίες και αποτελείται από τρεις ισομεγέθεις οριζόντιες λωρίδες, με τα χρώματα της αφρικανικής ενότητας ή τα λεγόμενα παναφρικανικά χρώματα - κόκκινο, πράσινο και κίτρινο- , τα οποία χρησιμοποιήθηκαν από το 1897. Το έμβλημα προστέθηκε στη σημαία το 1996. Η σημαία καθιερώθηκε στις 6 Φεβρουαρίου του 1996. Η χώρα έχει Σύνταγμα από τις 22 Αυγούστου 1995.
Κύπελλο Ελλάδος καλαθοσφαίρισης γυναικών 2016-2017

Το Κύπελλο Ελλάδος καλαθοσφαίρισης γυναικών 2016-2017 είναι το 22ο κατά σειρά και το 18ο που η τελική του φάση γίνεται με τη μορφή "Final Four". Ξεκίνησε στις 17/9/2016 και ολοκληρώθηκε στις 26/3/2017 με τον τελικό. Κυπελλούχος αναδείχθηκε ο Ολυμπιακός για 2η φορά στην ιστορία του, επικρατώντας στον τελικό του Πανιωνίου με 103-68.

1η αγωνιστική - Σάββατο 17/09/2016

03. ΚΑΟ ΜΕΛΙΣΣΙΩΝ - ΟΚΑ ΑΡΚΑΔΙ ΡΕΘ. 58-49
06. ΓΣ ΑΓ. ΠΑΡΑΣΚΕΥΗΣ - ΑΟ ΠΗΓΑΣΟΣ ΚΡΕΜΑΣΤΗΣ 81-50

Κυριακή 18/09/2016

01. ΑΟ ΕΛΕΥΘΕΡΙΑ ΜΟΣΧΑΤΟΥ - ΑΟ ΚΥΡΙΑΡΧΟΙ ΠΑΛ. ΚΟΚΚΙΝΙΑΣ 59-36
02. ΣΔΥ ΤΡΙΠΟΛΗΣ - ΑΟ ΦΑΡΟΣ ΚΕΡΑΤΣΙΝΙΟΥ 30-68
04. ΓΣ ΗΛΙΟΥΠΟΛΙΣ - ΑΟ ΑΡΗΣ ΠΕΤΡΟΥΠΟΛΗΣ 54-62
05. ΑΟ ΣΠΟΡΤΙΓΚ - ΓΣ ΙΚΑΡΟΣ ΚΑΛΛΙΘΕΑΣ 48-55

2η αγωνιστική - Κυριακή 25/09/2016

13. ΑΟ ΦΑΡΟΣ ΚΕΡΑΤΣΙΝΙΟΥ - ΑΟ ΑΡΗΣ ΠΕΤΡΟΥΠΟΛΗΣ 67-48
14. ΑΟ ΕΛΕΥΘΕΡΙΑ ΜΟΣΧΑΤΟΥ - ΓΣ ΑΓ. ΠΑΡΑΣΚΕΥΗΣ 61-49

3η αγωνιστική - Κυριακή 02/10/2016

17. ΑΟ ΦΑΡΟΣ ΚΕΡΑΤΣΙΝΙΟΥ - ΓΣ ΙΚΑΡΟΣ ΚΑΛΛΙΘΕΑΣ 45-38
18. ΚΑΟ ΜΕΛΙΣΣΙΩΝ - ΑΟ ΕΛΕΥΘΕΡΙΑ ΜΟΣΧΑΤΟΥ 56-62

1η αγωνιστική - Σάββατο 17/09/2016

09. ΕΟ ΣΤΑΥΡΟΥΠΟΛΗΣ - ΑΕ ΠΥΛΑΙΑΣ 56-72

Κυριακή 18/09/2016

07. ΑΟ ΣΕΡΡΩΝ - ΜΓΣ ΑΠΟΛΛΩΝ ΚΑΛΑΜΑΡΙΑΣ 18-55
08. ΓΣ ΗΡΑΚΛΗΣ - ΑΣ ΤΙΤΑΝΕΣ ΔΡΑΜΑΣ 68-28
10. ΠΑΣ ΓΙΑΝΝΙΝΑ - ΣΦΚ ΠΙΕΡΙΚΟΣ ΑΡΧ. 20-0 α.α
11. ΑΣ ΟΛΥΜΠΙΑΚΟΣ ΒΟΛΟΥ 1937 - ΑΠΣ ΑΣΠΙΣ 2001 ΞΑΝΘΗΣ 69-44
12. ΟΛΥΜΠΙΑ ΓΣ ΛΑΡΙΣΑΣ - ΑΜΣ ΑΝΑΓΕΝΝΗΣΗ Ν. ΡΥΣΙΟΥ 50-45

2η αγωνιστική - Κυριακή 25/09/2016

15. ΠΑΣ ΓΙΑΝΝΙΝΑ - ΓΣ ΗΡΑΚΛΗΣ 61-66
16. ΟΛΥΜΠΙΑ ΓΣ ΛΑΡΙΣΑΣ - ΜΓΣ ΑΠΟΛΛΩΝ ΚΑΛΑΜΑΡΙΑΣ 44-48

3η αγωνιστική - Κυριακή 02/10/2016

19. ΑΕ ΠΥΛΑΙΑΣ - ΜΓΣ ΑΠΟΛΛΩΝ ΚΑΛΑΜΑΡΙΑΣ 44-33
20. ΑΣ ΟΛΥΜΠΙΑΚΟΣ ΒΟΛΟΥ 1937 - ΓΣ ΗΡΑΚΛΗΣ 58-74

Β' Φάση / Κυριακή 09/10/2016

21. ΑΣ ΑΡΗΣ ΘΕΣΣΑΛΟΝΙΚΗΣ - ΑΣ ΠΑΟΚ 62-55
22. ΑΣ ΝΙΚΗ ΛΕΥΚΑΔΑΣ - ΑΟ ΤΕΡΨΙΘΕΑΣ ΓΛΥΦΑΔΑΣ 89-52
23. ΑΕ ΠΥΛΑΙΑΣ - ΑΟ ΔΑΦΝΗ ΑΓ. ΔΗΜΗΤΡΙΟΥ 39-65
24. ΑΘΗΝΑΙΚΟΣ ΑΣ ΒΥΡΩΝΑ - ΠΑΝΑΘΛΗΤΙΚΟΣ ΑΕ ΣΥΚΕΩΝ 66-61
25. ΓΣ ΗΡΑΚΛΗΣ - ΑΕΟ ΠΡΩΤΕΑΣ ΒΟΥΛΑΣ 40-74
26. ΑΟ ΦΑΡΟΣ ΚΕΡΑΤΣΙΝΙΟΥ - ΟΛΥΜΠΙΑΚΟΣ ΣΦΠ 48-117
27. ΑΟ ΕΛΕΥΘΕΡΙΑ ΜΟΣΧΑΤΟΥ - ΠΑΝΙΩΝΙΟΣ ΓΣ 49-79

Σάββατο 08/10/2016

28. ΠΑΝΑΘΗΝΑΙΚΟΣ ΑΟ - ΓΣ ΚΡΟΝΟΣ ΑΓ. ΔΗΜΗΤΡΙΟΥ 63-41

Σάββατο 17/12/2016

31. ΟΛΥΜΠΙΑΚΟΣ ΣΦΠ - ΑΘΗΝΑΙΚΟΣ ΑΣ ΒΥΡΩΝΑ 73-51
32. ΑΣ ΝΙΚΗ ΛΕΥΚΑΔΑΣ - ΠΑΝΑΘΗΝΑΙΚΟΣ ΑΟ 59-49

Κυριακή 18/12/2016

29. ΑΕΟ ΠΡΩΤΕΑΣ ΒΟΥΛΑΣ - ΑΟ ΔΑΦΝΗ ΑΓ. ΔΗΜΗΤΡΙΟΥ 59-47
30. ΑΣ ΑΡΗΣ ΘΕΣΣΑΛΟΝΙΚΗΣ - ΠΑΝΙΩΝΙΟΣ ΓΣ 69-80

Τελική φάση

Η τελική φάση (Final Four) διεξήχθη στις 24 και 26 Μαρτίου 2017 στο Γυμναστήριο "Μάκης Λιούγκας" της Γλυφάδας με τηλεοπτική κάλυψη απο τα κανάλια Novasports.
NGC 2440

Το NGC 2440 είναι πλανητικό νεφέλωμα στον αστερισμό Πρύμνη. Απέχει περίπου 4.000 έτη φωτός από το Ηλιακό Σύστημα και ο κεντρικός αστέρας του, ο HD62166, πιθανότατα είναι ο θερμότερος γνωστός λευκός νάνος.
Το ανακάλυψε ο αστρονόμος Ουίλιαμ Χέρσελ στις 4 Μαρτίου 1790 και το περιέγραψε ως "ένα όμορφο πλανητικό νεφέλωμα αξιόλογης φωτεινότητας, όχι πολύ καλά καθορισμένο".

Ο HD 62166

Ο κεντρικός αστέρας έχει υψηλότατη επιφανειακή θερμοκρασία της τάξεως των 200.000 Κ, φωτεινότητα (luminosity) 1.100 φορές αυτήν του Ήλιου και φαινόμενο μέγεθος 17,5. Πρόκειται για πολύ πυκνό αστέρα, με μάζα που περίπου στο 0,6 αυτής του Ήλιου και ακτίνα στο 0,028 της ηλιακής.
Βλαντιμίρ Μπόισα

Καριέρα

Ο Μπόισα ξεκίνησε την επαγγελματική του καριέρα σε ηλικία δεκαπέντε ετών από την Αζότι Ρουστάβι, ομάδα της γενέτειρας του και το 1998 μεταγράφηκε στην Ποστόινα. Συνέχισε στην Σλόβαν από την Σλοβενία και το 2001 υπέγραψε στην Ολύμπια Λουμπλιάνας. Με την Ολύμπια κατέκτησε τρία πρωταθλήματα και τρία κύπελλα Σλοβενίας.
Το καλοκαίρι του 2005 συμφώνησε με την Μοντεπάσκι Σιένα, κατακτώντας το πρωτάθλημα Ιταλίας του 2007. Σε 40 παιχνίδια πρωταθλήματος και ευρωπαϊκών διοργανώσεων, πέτυχε 299 πόντους και μάζεψε 147 ριμπάουντ το 2006 και 214 πόντους και 102 ριμπάουντ την επόμενη σεζόν.
Την σεζόν 2007-08, ξεκίνησε στην ρωσική Σπαρτάκ Πριμόριε και υπέγραψε στα μέσα της χρονιάς στον Άρη, με τον οποίο είχε 4,1 πόντους ανά αγώνα σε 15 ματς πρωταθλήματος. Την επόμενη χρονιά, αγωνίστηκε στην ισπανική Μινόρκα και συνέχισε τις δύο επόμενες σεζόν στην κροατική ΚΚ Ζάνταρ και την Ολύμπια Λουμπλιάνας, στην οποία επέστρεψε μετά από εννέα χρόνια.
Το 2012, αγωνίστηκε για τελευταία χρονιά, φορώντας την φανέλα του Πανιωνίου και της γεωργιανής Άρμια.
Αποσύρθηκε από την ενεργό δράση λόγω τραυματισμού στο γόνατο και από το 2013 και έπειτα, έχει αναλάβει την θέση του αντιπρόεδρου στην Ομοσπονδία Καλαθοσφαίρισης της πατρίδας του.
Q-Telecom

Εταιρικό προφίλ

Η Q-Telecom (Mobile Network Code: 202-09) ξεκίνησε ως τμήμα της InfoQuest (νυν Quest Holdings) ονόματι Quest Telecom.
Χρεώθηκε ως ο πρώτος ιδιωτικός ελληνικός φορέας εκμετάλλευσης που παρείχε συνδυασμένη κινητή και σταθερή τηλεφωνία καθώς και διαδικτυακές υπηρεσίες. Εστιάζοντας σε μεγάλα αστικά κέντρα, ανέπτυξε ένα δίκτυο κινητής τηλεφωνίας δεύτερης γενιάς, ένα ευρυζωνικό σταθερό δίκτυο ασύρματης πρόσβασης που λειτουργούσε στη ζώνη των 3,5 GHz, μια εθνική μισθωμένη γραμμή και ιδιωτικό δίκτυο μεταφοράς. Η Q-Telecom συνδέθηκε άμεσα με τον ΟΤΕ και τους τρεις άλλους φορείς εκμετάλλευσης κινητής τηλεφωνίας. Διαφήμισε υψηλής ποιότητας φωνητικές υπηρεσίες, υψηλό ποσοστό μεταφοράς κλήσεων και πανελλαδική κάλυψη. Συνδύασε τις υπηρεσίες κινητής τηλεφωνίας με το πρόθεμα 699 (προπληρωμένο και μεταπληρωμένο), SMS και σταθερή τηλεφωνία μέσω 1765 που ήταν ο αριθμός πληροφοριών. Η εταιρεία χρεώθηκε παρέχοντας εξατομικευμένες υπηρεσίες, ανά δευτερόλεπτο χρέωση, χωρίς τέλη εγκατάστασης, επιλογή κινητού αριθμού, προτιμησιακά τέλη μέσω της υπηρεσίας Q-Family, χαμηλότερο επίπεδο χρέωσης για SMS και υπηρεσίες προστιθέμενης αξίας.

Ιστορικό

Η εταιρεία συστάθηκε στις 27 Νοεμβρίου 2002 ως Quest Telecom Α.Ε. με έδρα την Καλλιθέα. Στις 25 Αυγούστου 2005 μετατράπηκε σε Q Telecommunications Α.Ε. ενώ έναν χρόνο αργότερα, μεταφέρθηκε στο Μαρούσι. Την ίδια περίοδο, εξαγοράζεται και απορροφάται από την Helen Gac Α.Ε. πρώην Jason's Friends με έτος ίδρυσης το 2002 για να μετατραπεί στη νέα Q Telecommunications Α.Ε.

Εξαγορές και συγχωνεύσεις

Η Troy Communications ανακοίνωσε το σχέδιό της να αποκτήσει την Q-Telecom το 2005 με χρηματική αντιπαροχή ύψους 325 εκ. ευρώ και την ανάληψη υφιστάμενου χρέους 25 εκ. ευρώ, και η οποία κατείχε ήδη την TIM Hellas και μετέπειτα WIND Hellas. Όταν η εξαγορά ολοκληρώθηκε τον Οκτώβριο του 2006, οι συνδρομητές της πρώην Q-Telecom έπρεπε να μεταφερθούν στον καινούργιο πάροχο, χρησιμοποιώντας το υπάρχον δίκτυο κινητής ονόματι TIM GR και μετέπειτα WIND GR. Ωστόσο, η WIND Hellas και η Q-Telecom εξαγοράστηκαν αργότερα από την Weather Investments (νυν Wind Telecom).
Στους πελάτες που είχαν μεταφερθεί από τον παλιό τους πάροχο, προσφέρθηκαν νέες κάρτες SIM της WIND Hellas, διατηρώντας τους παλιούς τους αριθμούς. Οι υπάρχοντες πελάτες που κατείχαν την κάρτα Q συνέχισαν να χρησιμοποιούν τις κάρτες SIM της Q-Telecom, αν και τεχνικά υπαγόταν στο δίκτυο της WIND ενώ οι νέοι συνδρομητές της Q έλαβαν κάρτες SIM με την ονομασία της Q παρόλο που η WIND Hellas ήταν ο νέος τους πάροχος. Το ραδιοδίκτυο της Q-Telecom τέθηκε εκτός λειτουργίας τον Μάιο του 2007 ενώ χρησιμοποιείται σήμερα από τη WIND Hellas για το ασύρματο δίκτυό της. Οι υπάλληλοι της Q έγιναν υπάλληλοι της WIND.
Το μόνο τμήμα της Q-Telecom που παραμένει σε λειτουργία μέχρι και σήμερα, είναι το τμήμα μάρκετινγκ, το οποίο αναλαμβάνει την προώθηση της εμπορικής ονομασίας της κάρτας Q. Ωστόσο, στα μέσα του 2007, η Q-Telecom απορροφάται για δεύτερη φορά, επ' αόριστον εξολοκλήρου από την WIND Hellas.
Αυτοκρατορικό Μηνολόγιο

Το Αυτοκρατορικό Μηνολόγιο είναι μια βυζαντινή συλλογή βιογραφιών αγίων. Τα κείμενα είχαν κάθε ένα και από μια προσευχή για να έχει ο θεός καλά τον αυτοκράτορα. Πρόκειται προφανώς για τον αυτοκράτορα Μιχαήλ Δ' (1034-1041). Το μηνολόγιο αρχικά περιείχε δύο επί 365 αγιογραφίες, δηλαδή δύο αγιογραφίες για κάθε μέρα του έτους. Σήμερα σώζονται μόνο 200 κείμενα.
Παναθηναϊκός αμφορέας (Μητροπολιτικό Μουσείο Τέχνης αρ. 16.71)

Περιγραφή

Στην έμπροσθεν όψη εικονίζεται η θεά Αθηνά με δόρυ και ασπίδα, η οποία είναι διακοσμημένη με την εικόνα φτερωτού αλόγου. Είναι πλαισιωμένη από δύο κίονες με έναν αλέκτορα στην κορυφή. Στα αριστερά διαβάζουμε την επιγραφή «ΤΟΝ ΑΘΕΝΕΘΕΝ ΑΘΛΟΝ».
Στην όπισθεν όψη εικονίζεται σκηνή παγκρατίου. Δύο γενειοφόροι αθλητές αγωνίζονται υπό το βλέμμα του επίσης γενειοφόρου διαιτητή. Ένας από τους δύο παλαιστές έχει υψώσει το αριστερό του πόδι μέχρι τον δεξιό αγκώνα του σκυμμένου αντιπάλου του, ο οποίος βρήκε την ευκαιρία να του κάνει λαβή. Η παρουσία του διαιτητή κάνει αισθητή τη δραματικότητα του αθλητικού στιγμιότυπου.

Ιστορική τοποθέτηση

Μετά τα μέσα του έκτου αιώνα π.Χ. οι κατασκευαστές αγγειογράφοι δεν υπογράφουν τους παναθηναϊκούς αμφορείς. Ο αμφορέας ετούτος είναι έργο του Κλεοφράδη, επειδή αυτός είχε ως αναγνωρίσιμο διακριτικό τον Πήγασο, τον οποίο διακρίνουμε στην ασπίδα της Αθηνάς. Είναι έργο του έτους 500 π.Χ. περίπου.
Πετρ Κόρντα

Καριέρα

Ήρθε για πρώτη φορά στην προσοχή του κόσμου του αντισφαίρισης ως ένας πολλά υποσχόμενος νεαρός παίκτης το 1985 όταν με συμπαίκτη τον Σίριλ Σουκ κέρδισαν τον τίτλο στο διπλό στο Γαλλικό Όπεν. Μάλιστα την ίδια χρονιά οι δύο συμπαίκτες ήταν νο1 στον κόσμο στο διπλό.
Ο Κόρντα έγινε επαγγελματίας το 1987. Κατάφερε να κερδίσει τον πρώτο του τίτλο στο διπλό το 1988 και τον πρώτο τίτλο κορυφαίου επιπέδου το 1991. Συμμετείχε κατά τη διάρκεια της καριέρας του σε τέσσερις τελικούς Γκραντ σλαμ, δύο στο απλό και δύο στα διπλά.
Το 1990 με συμπαίκτη τον Γκόραν Ιβανίσεβιτς έπαιξαν στον τελικό του διπλού του Γαλλικού όπεν. Το 1992 έπαιξε στον τελικό του απλού στο γαλλικό όπου έχασε από τον Τζιμ Κούριερ. Το 1993 κέρδισε το κύπελλο Γκραντ σλαμ. Το 1996 με συμπαίκτη τον Στέφαν Έντμπεργκ κατέκτησε το διπλό του Αυστραλιανού όπεν. Το 1998 κέρδισε το απλό του Αυστραλιανού όπεν νικώντας στον τελικό τον Μαρσέλο Ρίος.
Αγωνίστηκε με στο Κύπελλο Ντέιβις με την Τσεχοσλοβακία το 1988, 1989, 1990, 1991, 1992 και με την Τσεχία το 1994, 1995, 1996, και το 1997 με συνολικό ρεκόρ 29 νίκες και 13 ήττες. Ο Κόρντα ήταν επίσης μέλος της ομάδας της Τσεχικής Δημοκρατίας που κέρδισε το Κύπελλο Χοπμαν το 1994.
Σε τέσσερα τουρνουά το 1998 ο Κόρντα είχε την πρώτη θέση στην παγκόσμια κατάταξη, αλλά έχασε από τον Κάρολ Κουτσέρα στην Αμβέρσα, τον Μαρσέλο Ρίος στο Ίντιαν Γουέλς, τον Τιμ Χένμαν στο Μαϊάμι και τον Ρίχαρντ Κράιτσεκ στο Μόντε Κάρλο.
Μετά την τιμωρία του το 1999 επέστρεψε για λίγο και αγωνίστηκε στο Τσάλετζ της Πράγας το Δεκέμβριο του 2000 και στο Τσάλεντζ του Prostějov τόσο το 2001 όσο και το 2005.

Προσωπική ζωή

Παντρεύτηκε την Ρεγκίνα Ραϊκχρτόβα, πρώην επαγγελματία αντισφαιρίστρια από την Τσεχοσλοβακία. Έχουν τρία παιδιά, την Τζέσικα που είναι επαγγελματίας παίκτης του γκολφ, την Νέλυ η οποία παίζει αντισφαίριση. Ο γιος του, Σεμπάστιαν, είναι επίσης τενίστας που εκπροσωπεί τις Ηνωμένες Πολιτείες.
Β΄ κατηγορία ποδοσφαίρου ανδρών Κύπρου 1984-85

Σύστημα διεξαγωγής

Στο πρωτάθλημα της Β΄ κατηγορία την περίοδο 1984-85 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Α΄ κατηγορία 1985-86. Οι δύο τελευταίες ομάδες υποβιβάστηκαν στη Γ΄ κατηγορία 1985-86.

Σύστημα βαθμολόγησης

Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.